SAD: Otkrivena antitijela dovoljno moćna da blokiraju virus HIV-a
Da li se, pak, otkrićem tih antitijela otvaraju vrata za eventualno stvaranje efikasne vakcine?
Prirodno samonastala antitijela u krvi pacijenta otkrivena su u centru za vakcine Nacionalnog instituta za alergije i infektivna oboljenja. Doktor Anthony Fauci, tog instituta, tog pacijenta i druge slične njemu naziva "elitnim" i pacijentima koji, možda, drže ključ uspješnog liječenja HIV-om zaraženih. Tim znanstvenika američkog Nacionalnog instituta za alergije i infektivna oboljenja je otkrio dva tipa snažnih ljudskih antitijela koja u laboratorijskim uvjetima zaustavljaju razvoj svih poznatih oblika virusa HIV, uzročnika AIDS-a. Do tog otkrića znanstvenici su došli tokom korištenja antitijela izdvojenih iz krvi osobe koja je bila inficirana HIV-om, ali je uspijevala pod kontrolom održavati širenje virusa. Otkriće tih antitijela je izuzetno značajan trenutak u borbi protiv širenja virusa HIV i AIDS-a, ali znanstvenici upozoravaju da je i to samo jedan korak više u traženju lijeka za tu, i nakon trideset godina istraživanja i borbe protiv AIDS-a, neizliječivu bolest. Da li se, ipak, otkrićem antitijela ipak otvaraju vrata za eventualno stvaranje efikasne vakcine? Za znanstvenike bilo je vrlo intrigantno - pacijent sa HIV-om, a nije obolio. Analizirajući uzorke krvi te osobe, znanstvenici su nastojali otkriti šta i na koji način kontrolira virus kod tog pacijenta, dok se kod drugih širi brzo, izazivajući AIDS i dovodeći do smrti. Statistike pokazuju da neznatan broj, manje od jednog procenta, zaraženih HIV-om živi 7 do 12 godina duže od prosjeka oboljelih i umrlih od AIDS. Doktor Anthony Fauci, direktor Nacionalnog instituta za alergije i infektivna oboljenja, pacijenta u čijoj su krvi otkrivena moćna antitijela i druge slične njemu naziva "elitnim" i pacijentima koji, možda, drže ključ uspješnog liječenja HIV-om zaraženih. Gospodin Fauci ističe: Prirodno samonastala antitijela u krvi pacijenta otkrivena su u Istraživačkom centru za vakcine Nacionalnog instituta za alergije i infektivna oboljenja, selektiranjem spefičnih ćelija koje, i inače, stvaraju antitijela koja pokušavaju blokirati virus HIV-a. Novootkrivena antijela su kodirana kao VRC01 i VRC02. Doktor Fauci kaže da bi sljedeća stepenica mogla biti kloniranje tih antitijela i ubrizgavanje u tijela osoba inficiranih virusom HIV-a, ili njihovo korištenje da bi se blokirao prenos virusa iz tijela trudnica u tijela beba koje tek treba da budu rođene. Krajnji cilj je stvoriti vakcinu koja će zaustaviti virus na samom početku, ističe gospodin Fauci i dodaje: Zbog mnogih nepoznanica koje treba spoznati, zbog brojnih tačaka do kojih znanstvenici i istraživači u vrlo složenim i vrlo osjetljivim istraživanjima moraju doći, svijet će na efikasnu vakcinu protiv virusa HIV morati čekati sigurno još nekoliko godina.